भाई की हत्या का आरोपी छह दिन बाद गिरफ्तार
अमरपुरा में खेत पर मोटर चलाने तथा जमीन विवाद में भाई की हत्या का आरोपी प्रभुलाल पिता मोती (52) को राजस्थान के केशवराय पाटन में रेलवे फाटक के पास शराब पीते हुए गिरफ्तार किया। रामपुरा थाना प्रभारी अमित सारस्वत ने बताया आरोपी को पकडऩे के लिए रामगंज मंडी, कोटा और रावतभाटा में दबिश दी गई थी। इस मामले में आरोपी के बेटे रामलाल को घटना वाले दिन ही गिरफ्तार कर लिया था। गौरतलब है 24 फरवरी की रात को अमरपुरा में खेत में मोटर के स्टार्टर को लेकर दो भाइयों में विवाद हो गया था। इस पर आरोपी ने बड़े भाई बगदीराम (55) पर लट्ठ और पत्थर से हमला कर हत्या कर दी थी। दोनों भाइयों के बीच मां की जमीन को लेकर भी विवाद चल रहा था। जबकि मां मृतक बगदीराम के परिवार के पास रहती है।
bho_Deva hin_Deva